91 Детска градина „Слънчев кът“ участва по проект по Еразъм – Erasmus+ “Digital Communication and collaboration with office 365” („Дигиталната комуникация е нашия избор“), който се проведе в Манавгат-Анталия, Турция през месец юни 2023 г.

Там имахме удоволствието да се запознаем с начина на работа на колегите в Турция. Бяхме на посещение в детска градина, където разгледахме базата, отделните кабинети и занимания за децата, запознахме се с някои от преподавателите – по физическа култура, по английски език и по музика.

Наблюдавахме начинът им на работа и методите им на преподаване. Интересна и полезна е обмяната на опит за нас, а със сигурност на тях също им беше интересно да разберат повече за нашите практики. След тази среща се чувстваме мотивирани и това ни дава нови идеи за работа.